
R O M Â N I A


                                  23 octombrie 2015                 

COMUNICAT  DE PRESĂ

[bookmark: _GoBack]		Prin decizia președintelui Curții de Apel Iași din 23 octombrie 2015, s-a dispus suspendarea din funcție, începând cu data de 23 octombrie 2015, a doamnei Prelipcean Mihaela Gabriela, grefier  în cadrul Judecătoriei Iași, ca urmare a luării față de aceasta a măsurii arestării preventive. 
Decizia de suspendare din funcție a fost luată de președintele Curții de Apel Iași în temeiul dispozițiilor art.1 alin. (2) și art. 50 lit.g) din Codul Muncii, aprobat prin Legea nr. 53/2003, republicată, cu modificările și completările ulterioare, și ale art.48 alin.(2) din Legea nr. 567/2004, cu modificările și completările ulterioare.
Măsura arestării preventive a fost dispusă pentru o perioadă de 30 de zile prin încheierea nedefinitivă pronunțată de Curtea de Apel București la data de 22.10.2015, la propunerea Parchetului de pe lângă Înalta Curte de Casație și Justiție - Direcția Națională Anticorupție.

